Kondensasyon

An kondensasyon (Ingles: condensation) iyo an pagbabago sa pisikal na istado nin materya gikan sa gas pasiring sa pormang likido, asin an kabaliktaran nin prosesong pagsangaw. An taramon iyo harus pigbibisto sa siklong tubig.IUPAC, Compendium of Chemical Terminology, 2nd ed. (the "Gold Book") (1997). Online corrected version:  (2006–) "condensation in atmospheric chemistry". doi:10.1351/goldbook.C01235 Pwede man ini matawan nin depinisyon bilang pagbabago sa istado nin tubig-sangaw pasiring sa likidong tubig kun yaon sa likido o solidong lugar o urap na kondensasyong nukleyi sa laog nin atmospera. Kapag an transisyon nangyari hale sa pormang gas pasiring sa solido nin direkta, an pagbabago iyo inaapod na deposisyon.

 Pagpoon 
An kondensasyon iyo napupunan sa pormasyon nin mga atomiko/ molekular na klaster kan mga espesy na yaon sa gas na bolyum—larug kan patak nin uran o pormasyong nyebe sa mga urap—o sa kontak sa tahaw nin pormang gas sagkod sarong likido o solidong lugar. Sa mga urap, pwede ining makatalisa sa paagi nin mga protinang nagnunukleya nin tubig, na nahimo nin mga atmosperikong mikrobyo, na iyo may kakayahan na magdukot nin mga gas o likidong tubig na molekula.

An kondensasyon iyo harus nangyayari kapag an tubig-sangaw iyo napalipot asin/o nakompres pasiring sa saturadong limitasyon kaini kapag an molekular na densidad sa pormang gas naabot an pinakahalangkaw na limitasyon. An pagpapalipot nin tubig-sangaw asin pagkompres na mga kagamitan na minakolekta nin mga kondensadong likido iyo inaapod na "kondenser".

 Rebersibilidad na mga pangyayari 
Nagkapirang mga aram na rebersibilidad na pangyayari iyo nagluwas huli sa karakter nin lugar.

 absorpsyon sa luwas nin sarong likido (sa parehas na substansya o saro sa mga pantunaw kaini)—iyo rebersible bilang ebaporasyon.
 adsorpsyon (bilang dew na mga patak) sa solidon luwas sa presyon asin temperaturang mas halangkaw kaysa tripleng punto nin espesye—iyo rebersible man bilang ebaporasyon.
 adsorpsyon sa solidong luwas  bilang suplemental na lebel nin solido) sa presyon asin temperatura na mas hababa sa tripleng punto nin espesye—iyo rebersible bilang sublimasyon.

 Mga aplikasyon nin kondensasyon 
An kondensasyon iyo sarong krusyal na komposisyon nin distilasyon, na iyo sarong importanteng pang-laboratoryo asin industriyal na aplikasyon sa kimika.

Huli ta an kondensasyon iyo sarong natural na pangyayari, pwede ining magamit sa paghimo nin tubig sa dakul na kantidad para sa kagamitan nin katawohan. Nagkapirang mga istraktura iyo ginibo sana sa obheto na makakolekta nin tubig hale sa kondensasyon, arug nin mga air wells asin fog fences. An mga sistemang ini pwedeng magamit sa pagmamantinar nin pagkabasa nin daga sa mga lugar na may aktibong desertipikasyon—kun sain ngani pati mga nagkapirang mga organisasyon iyo nagtutukdo sa mga tawo sa apektadong lugar manungod sa konseptong ini ngarig makatabang sa saindang sitwasyon.FogQuest - Fog Collection / Water Harvesting Projects - Welcome 

Ini iyo saro man na krusyal na proseso sa pagbilog nin partikulong agihan sa sarong cloud chamber. Sa kasong ini, an mga ion iyo nahihimo nin sarong insidenteng partikulo na minaakto bilang sentro nin nukleaksyon para sa kondensasyon nin mga tubig-sangaw na minaporma nin nahihiling na agihan nin urap.

An mga komersyal na aplikasyon nin kondensasyon, nin mga konsumidores pati naman an industriya, iyo kabali an paggibo nin kuryente, desalinsayon nin tubig, pagmanehar nin temperatura,White, F.M. ‘Heat and Mass Transfer’ © 1988 Addison-Wesley Publishing Co. pp. 602–604 refrigeration,Q&A: Microchannel air-cooled condenser; Heatcraft Worldwide Refrigeration; April 2011;  asin air conditioning.

 Pagsukol 
An sikrometriya nagsusukol kan rikas nin kondensasyon sa paagi nin ebaporasyon pasiring sa humidad nin manlainlain na atmosperikong presyon asin temperatura. An tubig iyo an produkto kan kondensasyon nin tubig-sangaw kaini—kun sain an kondensasyon iyo an proseso sa nasambit na kaliwatan sa porma.

 Hilingon man 

 Pagsangaw
 Likido
 Gas

 Toltolan 

Kategorya:Mga pagbabagong pisikal nin materya